નવી દિલ્હી : સમાન નાગરિક સંહિતાનાં મુદ્દે દાખલ કરવામાં આવેલી અરજી અંગે સુપ્રીમ કોર્ટે સુનવણીની મનાઇ કરી દીધી છે. સોમવારે આ અરજી દ્વારા માંગ કરવામાં આવી હતી કે સુપ્રીમ કોર્ટ સરકારને સમાન નાગરિકતા અંગેનો કાયદો બનાવવા માટેનાં નિર્દેશો આપે. આ નવી જનહિત અરજી સુપ્રીમ કોર્ટનાં વકીલ અશ્વિની ઉપાધ્યાયની તરફથી દાખલ કરવામાં આવી હતી. જેમાં કહેવામાં આવ્યુંહ છે કે સમાન નાગરિક સંહિતા પ્રગતિશિલ આધુનિક રાષ્ટ્રનું પ્રતિક છે. તેને લાગુ કરવાથી ખ્યાલ આવશે કે દેશમાં ધર્મ, જાતી, વર્ણનાં આધારે ભેદભાવ નથી થઇ રહ્યો અને હવે રાષ્ટ્ર વિકાસનાં માર્ગે અગ્રેસર છે.